кратки вицове за Разни
Двама апаши минали покрай една селска къща. На чардака видели окачени сума ти суджуци и луканки.
Съучастниците си намигнали взаимно и се разбрали и без думи. В следващия момент вече били горе.
Точно в това време минал местният стражар и им се озъбил:
- Какво правите там, бе? Аз познавам хората от селото. Вие не живеете тук.
Единият крадец направил херувимска физиономия и отговорил с меден глас:
- Ааа, нищо особено, господин старши, слагаме гирлянди за Нова година.
Стражарят се смаял:
- Каква Нова година бълнуваш?! Дотогава има два месеца и половина.
Апашът се обърнал към своя авер:
- Казах ли ти, че още е рано, бе? Хайде, откачай гирляндите и да си ходим!